**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

**POSĖDŽIO PROTOKOLAS**

2019-12-17 Nr. TAR-112

Posėdis vyksta 2019-12-17. Pradžia 13.00 val.

Posėdžio pirmininkas – Kazys Bagdonas.

Posėdžio sekretorė – Lietutė Demidova.

Posėdyje dalyvauja komiteto nariai: Vaida Žvikienė, Jurijus Šeršniovas, Ligita Girskienė. Nedalyvauja: Arvydas Cesiulis, Arvydas Vaitkus, Artūras Razbadauskas.

Posėdyje dalyvaujančių komiteto narių ir svečių sąrašai (priedai 1, 2) pridedami.

K. Bagdonas siūlo pritarti darbotvarkei su šiais papildomais klausimais:

DARBOTVARKĖ (tokia seka):

1. Dėl Klaipėdos miesto savivaldybės socialinių paslaugų 2020 metų plano patvirtinimo. Pranešėja A. Liesytė.

2. Dėl prieglobstį gavusių užsieniečių socialinės integracijos Klaipėdos mieste kvotų patvirtinimo. Pranešėja A. Liesytė.

3. Dėl socialinio būsto nuomos sąlygų pakeitimo. Pranešėja E. Riekašienė.

4. Dėl Klaipėdos miesto savivaldybės tarybos 2019 m. vasario 21 d. sprendimo Nr. T2-37 „Dėl Klaipėdos miesto savivaldybės 2019 metų biudžeto patvirtinimo“ pakeitimo. Pranešėja R. Kambaraitė.

5.Dėl Klaipėdos miesto savivaldybės atstovo delegavimo į Klaipėdos regiono turizmo tarybą. Pranešėja R. Švelniūtė.

6. Dėl Atvykstamojo ir vietinio turizmo Klaipėdoje skatinimo programos dalinio finansavimo tvarkos aprašo patvirtinimo. Pranešėja R. Švelniūtė.

7. Dėl Klaipėdos miesto savivaldybės tarybos 2016 m. gegužės 26 d. sprendimo Nr. T2-143 „Dėl Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo“ pakeitimo. Pranešėja L. Prižgintienė.

Patvirtinta (už-4).

1. SVARSTYTA. Klaipėdos miesto savivaldybės socialinių paslaugų 2020 metų plano patvirtinimas.

Pranešėja – A. Liesytė. Sako, kad sprendimo projekto tikslas **-** patvirtinti Klaipėdos miesto savivaldybės 2020 m. socialinių paslaugų planą. Socialinių paslaugų plano objektas yra socialinės paslaugos, kurias savivaldybė planuoja, organizuoja, savo teritorijos gyventojams ir kurių teikimą finansuoja iš savo biudžeto ar iš Lietuvos Respublikos valstybės biudžeto specialių tikslinių dotacijų savivaldybių biudžetams.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

2. SVARSTYTA. Prieglobstį gavusių užsieniečių socialinės integracijos Klaipėdos mieste kvotų patvirtinimas.

Pranešėja – A. Liesytė. Pažymi, kad šiuo sprendimu BĮ Klaipėdos miesto socialinės paramos centrui, įgyvendinant prieglobstį gavusių užsieniečių integraciją Klaipėdos mieste, būtų nustatytos integruojamiems asmenims kvotos 2020 – 2021 metams.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

3. SVARSTYTA. Socialinio būsto nuomos sąlygų pakeitimas.

Pranešėja – D. Netikšienė. Siūlo patenkinti savivaldybės socialinio būsto *(duomenys neskelbtini)* Klaipėdoje, nuomininko R. D. prašymą pakeisti nuomos sąlygas. Pagal 2018 metų Metinės gyventojo (šeimos) deklaracijos duomenis nuomininko deklaruotas turtas daugiau kaip 25 proc. viršija Paramos būstui įsigyti ar išsinuomoti įstatymo (toliau-Įstatymas) 11 straipsnio 3 dalyje nustatytus pajamų dydžius teisei į socialinio būsto nuomą pagrįsti. Dėl šios priežasties teisę nuomotis būstą socialinio būsto nuomos sąlygomis jis yra praradęs.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

4. SVARSTYTA. Klaipėdos miesto savivaldybės tarybos 2019 m. vasario 21 d. sprendimo Nr. T2-37 „Dėl Klaipėdos miesto savivaldybės 2019 metų biudžeto patvirtinimo“ pakeitimas.

Pranešėja – R. Kambaraitė. Siūlo keisti Klaipėdos miesto savivaldybės tarybos 2019 m. vasario 21 d. sprendimą Nr. T2-37 „Dėl Klaipėdos miesto savivaldybės 2019 metų biudžeto patvirtinimo“, siekiant patikslinti biudžeto pajamas ir asignavimus dėl dotacijų pakeitimo Savivaldybei, taip pat patikslinti biudžeto pajamas ir asignavimus ES finansinės paramos ir bendrojo finansavimo lėšų, patikslinti biudžeto asignavimus, nekeičiant bendros asignavimų apimties, pagal išlaidų ekonominę klasifikaciją pagal asignavimų valdytojų pateiktas paraiškas. Siūlo sumažinti 789,0 tūkst. Eur. Be to, pagal asignavimų valdytojų pateiktas paraiškas, siūloma patikslinti asignavimus, nekeičiant bendros asignavimų apimties, pagal išlaidų ekonominę klasifikaciją. Tokia pačia suma, kaip pajamas, siūloma sumažinti 789,0 tūkst. Eur Savivaldybės biudžeto asignavimus.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

5. SVARSTYTA. Klaipėdos miesto savivaldybės atstovo delegavimas į Klaipėdos regiono turizmo tarybą.

Pranešėja – R. Švelniūtė. Primena, kad pagal Klaipėdos regiono turizmo tarybos nuostatų 6 punktą „Tarybos asmeninė sudėtis sudaroma iš kiekvienos Klaipėdos regiono savivaldybės deleguotų trijų atstovų (politiko, savivaldybės administracijos atstovo ir turizmo specialisto)“. 2017 m. spalio 19 d. Klaipėdos miesto savivaldybės tarybos sprendimu Nr. T2-230 į Klaipėdos regiono turizmo tarybą deleguotas Artūras Šulcas šiuo metu nebedirba Klaipėdos miesto savivaldybėje. Siūloma į Klaipėdos regiono turizmo tarybą deleguoti Klaipėdos miesto savivaldybės mero pavaduotoją Arūną Barbšį, kurio viena iš veiklos sričių, pagal 2019 m. gegužės 8 d. Klaipėdos miesto savivaldybės mero potvarkį Nr. M-31 ,,Dėl Klaipėdos miesto savivaldybės mero pavaduotojų veiklos sričių nustatymo“, yra turizmo organizavimas.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

6. SVARSTYTA. Atvykstamojo ir vietinio turizmo Klaipėdoje skatinimo programos dalinio finansavimo tvarkos aprašo patvirtinimas.

Pranešėja – R. Švelniūtė. Sako, kad šiuo sprendimo projektu siekiama patvirtinti atvykstamojo ir vietinio turizmo Klaipėdoje skatinimo programos dalinio finansavimo tvarkos aprašą (toliau – Aprašas), kuris apibrėžia efektyvias Klaipėdos miesto strateginio veiklos plano Ekonominės plėtros programos Nr. 02 įgyvendinimo sąlygas, numatant finansavimo galimybes savivaldybės biudžeto lėšomis.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

7. SVARSTYTA. Klaipėdos miesto savivaldybės tarybos 2016 m. gegužės 26 d. sprendimo Nr. T2-143 „Dėl Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo“ pakeitimas.

Pranešėja – L. Prižgintienė. Teigia, kad sprendimo projekto tikslas – patikslinti Klaipėdos miesto savivaldybės tarybos 2016 m. gegužės 26 d. sprendimo Nr. T2-143 „Dėl atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo“ (toliau – Aprašas) 14 punktą. Uždaviniai: reglamentuoti vaikų maitinimo organizavimo būdus, kai įstaiga nevykdo ugdymo proceso arba jis yra apribojamas; nustatyti, kam ir kokiais atvejais yra suteikiama teisė sustabdyti ar apriboti ugdymo proceso vykdymą įstaigoje.

NUTARTA. Pritarti pateiktam sprendimo projektui.

BALSUOTA: už – 4, prieš – 0, susilaiko – 0.

Posėdis baigėsi 13.35 val.

Posėdžio pirmininkas Kazys Bagdonas

Posėdžio sekretorė Lietutė Demidova